**STILLINGSBESKRIVELSE FOR INSTITUTTLEDER VED INSTITUTT FOR KLINISK ODONTOLOGI**

Stillingen er knyttet til Universitetet i Oslo, Det odontologiske fakultet, Institutt for klinisk odontologi. Det odontologiske fakultet utdanner tannleger, tannpleiere, spesialister og forskere innen det odontologiske fagområdet. Fakultetet består av to institutter, Institutt for klinisk odontologi (IKO) og Institutt for oral biologi (IOB).

IKO behandler ca 50.000 pasienter årlig, og omfatter tre klinikker, 12 fagavdelinger, et klinisk forskningslaboratorium, tannteknisk laboratorium, dentalverksted og et ferdighetssenter med propedeutisk undervisning. Instituttet har en sentral rolle i fakultetets utdanning, og deltar i både nasjonal og internasjonal forskning. Instituttet har 330 ansatte og et budsjett på 237 mill. kr i 2024.

Instituttlederstillingen har en åremålsperiode på fire år fra 1. januar 2025 med mulighet for forlengelse i ytterligere én periode.

|  |
| --- |
| **Plass i organisasjonen**  Instituttleder er instituttets øverste leder og representerer det utad. Instituttleder er ansvarlig for å lede instituttets virksomhet innenfor rammer og planer fastsatt av universitets-, fakultets- og instituttstyret.   * Instituttleder rapporterer administrativt, økonomisk og faglig til dekan. * Administrativt, økonomisk og faglig overordnet instituttets personale.   **Faglig ansvar**  Faglig-strategiske ledelse av instituttet. Dette innebærer bl.a. at instituttleder:     * Har på delegert myndighet det faglige ansvaret for en forsvarlig pasientbehandling iht. god klinisk praksis i tannhelsetjenesten (GKP) og optimal bruk av ressurser. * Skal sikre at plikter pålagt i gjeldende lover og regler ivaretas. * Skal sikre at nødvendig dokumentasjon, evaluering og kvalitetskontroll av virksomheten gjennomføres. * Skal lede og legge til rette for enhetenes utvikling, forskning, undervisning, forskningsformidling og øvrige faglige virksomhet. * Skal fremme kvalitet og produktivitet i den vitenskapelige virksomheten. * Skal sikre at undervisningen er i tråd med gjeldende studieplan. * Skal identifisere og legge til rette for utvikling av kommersialiserbare relevante forskningsresultater.   **Administrativt ansvar**  Instituttleder er administrativt ansvarlig for at driften skjer innenfor gjeldende lover og regler. Dette innebærer bl.a. at instituttleder skal:   * Sikre at instituttet er drevet på en slik måte at det gis god undervisning og pasientbehandling basert på en effektiv utnyttelse av personale, lokaler og utstyr. * Sørge for at instituttet er organisert, og oppgavene fordelt på en måte som gjør at de ansatte er i stand til å utføre sine oppgaver på en forsvarlig måte, herunder at de ansatte har nødvendig kompetanse. * Sørge for at anskaffelser og vedlikehold av utstyr gjøres i henhold til retningslinjer. * Sørge for at pålagte undervisningsoppgaver og tilrettelegging for forskning og fagutvikling blir ivaretatt. * Sørge for at helse-, miljø- og sikkerhetsarbeid blir drevet etter gjeldende lover, forskrifter og prosedyrer samt følge opp internkontrollsystemer. * Sikre at instituttet drives i samsvar med lover og forskrifter. * Videreutvikle pasientdatasystem og sikre at GDPR ivaretas for pasientdata.   **Personalansvar**  Instituttleder er delegert det overordnede personalansvar for alle ansatte ved instituttet. Personalansvaret er videre delegert fra instituttleder til administrativ leder, klinikksjefer, fagledere og avdelingsleder ved Klinikk for spesialbehandling. Dette innebærer at de forannevnte lederfunksjoner er arbeidsgivers representant i forhold til instituttets ansatte.  Instituttleder må:   * Sikre at personalforvaltningen utøves innenfor gjeldende lov- og avtaleverk. * Sikre at instituttet til enhver tid er riktig bemannet med kvalifisert personale. * Motivere og tilrettelegge for samhandling, resultatoppnåelse og godt arbeidsmiljø, inkludert å forebygge og om nødvendig løse interne konflikter. * Gjennomføre medarbeidersamtaler med lederne på neste nivå og sikre at alle ansatte ved instituttet får tilbud om medarbeider/-utviklingssamtale.   **Økonomi- og driftsansvar**  Instituttleder:   * Er ansvarlig for instituttets økonomi, utarbeiding og oppfølging av årsplan og budsjett innenfor rammebevilgninger gitt av fakultetsstyret. * Skal sikre rasjonell drift og budsjettbalanse, og rapportere evt. avvik i forhold til budsjett etter gjeldende rutiner. * Skal bidra til at det opparbeides kontakt med eksterne finansiører for å hente inn eksterne bevilgninger.   **Fullmakt og myndighet**  Instituttleder er leder for all virksomhet ved instituttet innenfor de fullmakter som er delegert fra dekan, fakultets- og instituttstyret. Instituttleder rapporterer til dekanen.  **Samarbeidsforhold**  Instituttleder skal:   * Delta i det tverrfaglige samarbeidet ved instituttet. * Lede instituttstyret, legge frem saker og iverksette vedtakene som fattes der. * Lede og utvikle instituttet og dets medarbeidere og sørge for et godt arbeidsmiljø. * Delta i det samarbeidet som er nødvendig for å ivareta instituttets behov for koordinering av undervisning, forskning og pasientbehandling. * Samarbeide med yrkesorganisasjoner og vernetjenesten. * Sørge for gode informasjonsrutiner til ansatte, studenter og pasienter. * Bidra til profilering, nettverksbygging og kontakt med eksterne samarbeidspartnere nasjonalt og internasjonalt.   **Faglig utvikling**  Instituttleder plikter å holde seg à jour med faglig utvikling, lover og retningslinjer innen instituttets virkefelt.  **Særskilte arbeidsvilkår**  Instituttlederansvaret skal kunne kombineres med noe forskningsaktivitet og/eller klinisk  aktivitet, etter nærmere avtale.  **Øvrig regelverk**  Det vises til:   * [Normalregler for institutter - Universitetet i Oslo (uio.no)](https://www.uio.no/om/regelverk/orgadm/normalreglerinstitutter.html) * [Styrings- og administrasjonsreglement for Det odontologiske fakultet - Det odontologiske fakultet (uio.no)](https://www.odont.uio.no/om/organisasjon/styrings_og_adm_reglement/) |
| **Kvalifikasjonskrav**  Ved vurderingen av formelt kvalifiserte søkere, vil søkernes erfaringsbakgrunn og potensial bli vurdert opp mot myndighets-, ansvars- og oppgavefelt, slik det er angitt i stillingsbeskrivelsen. God rolleforståelse innenfor akademisk ledelse vil bli vektlagt. I tillegg kreves det:   * Helsevitenskapelig kompetanse på minimum førsteamanuensisnivå og erfaring som tannlege. * Erfaring med personalledelse og økonomistyring. * Erfaring med strategisk planlegging og prioritering av faglig virksomhet. * Erfaring fra større forskningsprosjekter, forskningsformidling og forskningsfinansiering. * Erfaring med koordinering av utdanningsvirksomhet, undervisningsledelse, ledelse av forskningsaktivitet og ledelse av klinisk virksomhet. * Instituttleder må beherske norsk, svensk eller dansk språk.   Personlig egnethet vektlegges, og vi krever at den som ansettes:   * Har en lyttende og involverende lederstil, og er en teambygger som evner å samarbeide tverrfaglig. * Har beslutningskraft, gjennomføringsevne og evne til å håndtere komplekse prosesser. * Er utviklings- og løsningsorientert.   Ønsket kompetanse:   * Erfaring fra internasjonalt samarbeid er en fordel. |